Lambie 28, Kiwi's 16 | Rapport
Lambie 28, Kiwi's 16
’n Duidelik verheugde Patrick Lambie druk gister in Durban sy drie teen die Highlanders. | Foto: Christiaan Kotze
Noem hom sommmer Lambie, die Kiwi-slagter.Met sy babagesiggie lyk die 21-jarige Patrick Lambie so mak soos ’n lammetjie, maar die Highlanders het gisteraand ervaar hy is ’n witdoodhaai met sulke woeste slagtande. Met sy dodelike skopskoen het hy hulle gister keer op keer laat betaal vir hul oortredings en hulle gesink deur al die tuisspan se punte aan te teken met ’n drie, ’n doelskop en sewe strafdoele. Jy sukkel egter om hierdie klomp Sharks te verstaan. Toe die veld kurkdroog was en toestande vir aanval op sy beste was, het hulle met ’n oormaat foute nooit gelyk of hulle kan drieë druk nie.Toe die reën egter in die tweede helfte begin uitsak en hantering moeilik moes wees, het hulle skielik vlamgevat. Dit was in die reën dat Charl McLeod die bal vorentoe geskop het, die Highlanders dit naby die doellyn ’n koekie seep gevind het om te hanteer en Lambie dit kon toeval vir die rariteit van ’n drie vir die Sharks.Dis nou seker met die witbrood onder die arm kla, want ’n wen in hierdie kompetisie is ’n wen, maar ai, dit was ’n bleddie lelike wen en een wat beslis nie vertroue inboesem dat die Sharks daar gaan wees wanneer die uitspeelstryde plaasvind nie.Die eerste 40 minute was besaai met foute aan beide kante en daar was nie regtig enige vloei aan die spel nie.Die enigste punte het gekom deur stelskoppe, met Lambie wat net voor daar kante geruil is die Sharks se voorsprong tot ses punte (15-9) gerek het met sy vyfde strafdoel.Sommer al van die eerste paar inskoppe het die Sharks telkens gebrou en besit verlore laat gaan. Selfs die Highlanders het half lusteloos voorgekom en nie die deurdringingsvermoë getoon wat nou al ’n handelsmerk van hulle geword het nie.Met tye het die heelagter, Ben Smith, wel met oorgawe in die lyn ingesny, maar stewige verdediging deur die Sharks het hom aan bande gelê.Die skeidsregter, Steve Walsh, se geduld het in die 32ste minuut opgeraak met die Sharks en Jacques Botes was die een wat tien minute langs die kantlyn moes gaan sit vir nóg ’n oortreding waar van die kant af ingedons is by ’n losskrum.Behalwe vir die drie punte wat afgestaan is met daardie oortreding, was daar darem nie enige verdere skade vir die Sharks in die tydperk wat hulle net met 14 spelers moes klaarkom nie.Ná rustyd was die Highlanders ’n perd van ’n ander kleur en het hulle al meer gapings in die Sharks se verdediging gevind. Hul volgehoue druk is nege minute ná die hervatting beloon toe die plaasvervanger Kurt Baker naby die hoekvlag oor is. Delany se doelskop het die besoekers die eerste keer in die wedstryd die voortou laat neem.
Dit was die Bulle se vyfde agtereenvolgende oorwinning, ’n lieflike manier vir Pierre Spies om sy 100ste Super-wedstryd te vier en vir Morné Steyn om op 117 die mees ervare Bul tot nog toe te word.
Aiken, Grace kap pad oop
In gisteroggend se ronde van 16 het nog ’n Suid-Afrikaner Branden Grace ’n maklike oorwinning van 4 en 3 oor Brett Rumford van Australië behaal. Cheetahs weer pure ramkat
As ’n mens dít in ag neem, het die Cheetahs gisteraand hier bewys waarom hulle werklik in 2013 Super-aanspraakmakers is, toe hulle ’n knap Reds-span met 27-13 oorkom het. binne rapport
Peter Venter sê...
Nou toe nou,nou dat oom Pierre n drie gedrik het nou staan hy sommer kaans by sekere mense op die presedent skap van Amerieka aan te neem!?!?
Ja hy het goed gespeel maar ek is geen Stomers fan nie(Geen normalle mense kan daai spil ondersteen met n nigter verstand)Maar ek verkies vir Duan(malhond)Vermeulen in die no 8 try!Ja vloek my ma...dis ok LOL Pierre het baie om te bewys in my boekkie.
Bloemfontein JobsPretoria JobsNelspruit Jobs
Admin JobsMining JobsEngineering Jobs